|  |  |
| --- | --- |
| Adresseinformasjon fylles inn ved ekspedering. Se mottakerliste nedenfor. |  |

|  |  |  |  |  |
| --- | --- | --- | --- | --- |
| Behandlende enhet: | Saksbehandler/telefon: | Vår referanse: | Deres referanse: | Vår dato: |
| Vegdirektoratet | Terje Lindland / 46805059 | 21/35035-1 |  | 23.02.2021 |
|  |  |  |  |  |
|  |  |  | | |

Høring: Nytt kapittel 6 Materialer og utførelse i N200 Vegbygging

Vegdirektoratet har laget høringsutkast til revidert utgave av kapittel 6 *Materialer og utførelse* i N200 *Vegbygging*.

Høringsutkastet kan hentes på våre nettsider: [www.vegvesen.no/fag/publikasjoner/Offentlige-hoeringer](http://www.vegvesen.no/fag/publikasjoner/Offentlige-hoeringer/Aktive-hoeringer?nynorsk=Offentlege%20h%20yringar)

For sammenligning kan gjeldende utgave av N200 (2018) hentes på våre nettsider: <http://www.vegvesen.no/Fag/Publikasjoner/Handboker>

**Bør- og skal-krav**

I 2018-utgaven av N200 er det to typer krav: bør-krav og skal-krav. I 2020 ble det besluttet å fjerne bør-kravene (mange av dem erstattes med skal-krav). Dette høringsutkastet til revidert utgave av N200 kapittel 6 inneholder derfor kun skal-krav.

**Digitalisering av vegnormalene**

Vegdirektoratet arbeider med digitalisering av vegnormalene. N200 *Vegbygging* og de fleste av de 10 andre normalene vil bli utgitt i en ny digital publiseringsløsning før sommeren 2021. Det vil bli lagt ut informasjon om den nye digitale publiseringsløsningen på våre nettsider senere.

**Digitalisert utgave av N200 Vegbygging**

Ved digitalisering av N200 har det vært nødvendig å gjøre noen mindre endringer i teksten for å tydeliggjøre kravene. Disse endringene fører ikke til endrede krav, bortsett fra generell fjerning eller omgjøring av bør-krav og bortsett fra i kapittel 6 om materialer og utførelse. I kapittel 6 i 2018-utgaven av N200 ble en del detaljerte krav til asfaltmaterialer tatt ut og overført til en asfaltretningslinje, som da var under utarbeidelse. En del av disse kravene er nå tatt tilbake og vil dermed være gjeldende for alle offentlige byggherrer. Det er også gjort noen andre endringer i krav i kapittel 6. Derfor sendes kapittel 6 ut på en egen høring.

**Oppsummering av de viktigste endringene i kapittel 6**

De viktigste endringene i denne høringsutgaven av kapittel 6 gjelder følgende tema:

* Overordnede krav til materialer og utførelse i kap. 60
* Utfyllende krav til asfaltmasser både når det gjelder produksjon, utførelse og sammensetning
* Finstoffinnhold i frostsikringslag av naturlige løsmasser/knust berg < 63 mm
* Krav til korngradering for kult i forsterkningslag i samsvar med NS 3468
* Krav til drensbetong

**Videre arbeid med N200**

På grunnlag av kommentarer fra høringen av kapittel 6 vil endelige endringer i N200 bli innarbeidet. De øvrige kapitlene vil ikke bli sendt på høring, da endringene i all hovedsak består av fjerning av bør-krav og tilpasning til ny digital publiseringsløsning. Den nye normalen er planlagt å utgis før sommeren 2021.

**Utfylling av kommentarskjema**

For å få en bedre oversikt og for å kunne sammenligne høringsuttalelser, ber vi om at høringsuttalelsene systematiseres og innarbeides i vedlagte høringsskjema med referanse til kapittel og punkt. Utfylt høringsskjema sendes oss i Word-format. Vi ber om at innspill og forslag fra hver høringspart for eksempel foretak, divisjon, fylkeskommune og kommune samordnes i en felles uttalelse per part.

**Høringsfrist og innsending**

Høringsuttalelser sendes Vegdirektoratet innen 23. april 2021. Utfylt kommentar­skjema sendes på e-post til firmapost@vegvesen.no. Uttalelsen merkes med «N200 høringsinnspill» og vår referanse.

Vegutforming

Med hilsen

Randi Harnes

Avdelingsdirektør Kjell Arne Skoglund

*Dokumentet er godkjent elektronisk og har derfor ingen håndskrevne signaturer.*

Vedlegg: 3

Label\_Mottaker

Høringsinstanser i følge vedlagte adresseliste

CAA00 Drift og vedlikehold

DAA00 Transport og samfunn

BAA00 Utbygging